遊長安諸寺聯句 道政坊寶應寺 小小寫真聯句
作者：段成式
朝代：唐

paragraphs: 如生小小真，猶自未棲塵。
褕袂將離座，斜柯欲近人。
昔時知出衆，情寵占橫陳。
不遣遊張巷，豈教窺宋鄰。
庾樓吹笛裂，弘閣賞歌新。
蟬怯纖腰步，蛾驚半額嚬。
圖形誰有術，買笑詎辭貧。
複隴迷村徑，重泉隔漢津。
同心知作羽，比目定爲鱗。
殘月巫山夕，餘霞洛浦晨。